== Eftermæle ==
[[Fil:Headrick Frisbee Ashes 001.jpg|thumb|En [[frisbee]] der indeholder noget af [[Ed Headrick|Headricks]] aske på udstilling i [[London]]|alt=]]
I 2006 udgav Morrison bogen ''Flat Flip Flies Straight!: True Origins of the Frisbee'',<ref name=":10" /> som han skrev sammen med Phil Kennedy, der var en ivrig frisbeesamler. Bogen er lige dele [[selvbiografi]] og samlervejledning, og Morrison fortalte i forbindelse med udgivelsen til den lokale avis ''The Richfield Reaper'', at han skrev den for at rette op på nogle af de fejlagtige fremstillinger og myter omkring såvel tilblivelsen af den moderne frisbee som hans eget levnedsløb.<ref name=":1" /><ref name=":11" /> Da Headrick døde i 2002, var der en del aviser, der beskrev ham som frisbee'ens opfinder – en opfattelse der blev forstærket af hans ønske om, at hans aske blev formet til en række samlefrisbee'er.<ref name=":12" /> Både Kennedy og Morrison var skeptiske over for virkningerne af Headricks ringe på den moderne frisbee, hvorom Kennedy har sagt:<ref name=":12" />
{{citat|Der er mange kontroverser om det ... Jeg ved ikke, om de lavede nogen vindtunneltest for at afgøre, om der var en ændring, eller nogen forbedring af dens aerodynamik.}}
Morrison var grundlæggende af samme holdning, men tilsyneladende noget mere forsonende over for Headricks indrømmede betydning for frisbee'ens popularitet, da han udtalte, at der udelukkende var tale om:<ref name=":12" />
{{citat|... designændringer ... Ingen af dem er mekaniske. Det de gjorde var at tage en barnagtigt udseende Pluto-tallerken og Headrick moderniserede den – gav den et mere voksent udtryk, gudskelov.}}
Walter Frederick Morrison-discgolfbanen i Creekside-parken i [[Holladay (Utah)|Holladay]], Utah er desuden opkaldt efter Morrison.<ref name=":15" />
Erhvervsliv Sport Teknologi Organisationer